Riley Morris

**Riley D. Morris** (født 1934, død 1997) var en linebacker og defensive end i amerikansk fotball som spilte tre sesonger for Oakland Raiders i American Football League (AFL) og fem sesonger for Boston / New Bedford Sweepers, Waterbury Orbits og Quincy Giants i Atlantic Coast Football League (ACFL). Han spilte college football da han gikk på Florida A&M.

## Tidlig liv og utdannelse
Morris ble født i enten 1934 eller 1935 i Jacksonville i Florida. Han gikk på Stanton Preparatory School frem til rundt 1954. Morris begynte å studere på Florida Agricultural and Mechanical University hvor amerikansk fotballtreneren Hansel Tookes mente at han hadde «utrolige muligheter». I sitt andre år ble han utnevnt kampstarter, og avisen *Tallahassee Democrat* beskrev ham som et «bright prospect». I 1956 ble han inkludert på All-SIAC tredjelag.

I september 1957 rapporterte *The Pittsburgh Courier* at Morris «ses på som en av de beste mennene i sin posisjon i hele landet.» Han fortsatte som Florida A&Ms startende tackle som senior. *Alabama Tribune* mente han var en kandidat til å bli utnevnt All-American. Florida A&M Rattles gikk ubeseiret i 1957-sesongen, med ni seiere, og ble utnevnt til Black College National Champions.

## Profesjonell karriere
Til tross for å ikke ha drevet med amerikansk fotball på to år ble Morris signert av American Football Leagues (AFL) Los Angeles Chargers i 1960. Da trener Sid Gillman ble spurt om hvilken av spillerne som deltok under treningsleiren var det beste prospektet nevnte han Morris. *Tallahassee Democrat* rapporterte at han ble «beskrevet som den kjappeste under treningsleiren» og at han var vellykket i sine syv føste taklinger i en treningskamp. Den 7. september ble han waived som del av den siste nedskjæringen av spillerstallen.

*The Los Angeles Times* rapporterte at Morris «kom til å hjemsøke Chargers», da han umiddelbart signert av rivalene Oakland Raiders. Den 19. september ble han forfremmet til Raiders’ aktive spillerstall. *Oakland Tribune* rapporterte at han «var en stor overraskelse for Raiders ... [han] har forbedret seg i hver eneste kamp som corner linebacker.» Trener Eddie Erdelatz sa at Morris «elsker å legge folk i bakken på banen.»

Ved sesongslutt hadde Morris spilt i mellom tolv og fjorten kamper, hvorav tolv var som kampstarter. Sammen med Mel Branch ledet han ligaen med ti quarterback sacks. Oakland Raiders gikk 6–8 i sesongen, og endte på tredjeplass i AFL Western Division.

Morris var tilbake som startende linebacker for Raiders i 1961. Under en kamp mot Boston Patriots i uke 14 hadde Morris en interception på en av Babe Parillis pasninger som han returnerte 35 yards for sin første touchdown. Morris spilte i fjorten kamper i sesongen, alle som starter, og returnerte tre interceptions for 79 yards og en touchdown. Han hadde også tre sacks, og Raiders endte sesongen 2–12.

I mai 1962 ble Morris flyttet fra linebacker til defensive end. Han måtte stå over størsteparten av sesongen på grunn av en skade, men var aktiv i sesongens fire siste kamper. Ikke lenge etter han var tilbake sørget Morris for «Raiders’ beste pass rush på flere uker» under en kamp mot San Diego Chargers. Raiders endte sesongen 1–13, og MOrris spilte i kun fire kamper. Han ble waived av Raiders i juli 1963.

I juli 1964 ble Morris signert av Boston Patriots. Som del av nedskjæringer ble han waived i august. Han signerte senere med Boston Sweepers i Atlantic Coast Football League (ACFL). Morris og Sweepers hadde et sesongresultat på 11–3 på vei til ligatittelen. Han scoret to touchdowns i løpet av sesongen. Etter sesongen ble han utnevnt til All-ACFL førstelag. Morris var tilbake med Sweepers (da omdøpt New Bedford Sweepers) i 1965, og hjalp laget til en andre ligatittel på rad. Han spilte en tredje sesong for laget i 1966.

Etter at Sweepers ble oppløst signerte Morris med Waterbury Orbits i 1967. Etter et inaktivt år spilte han en siste sesong med Quincy Giants i 1969.

Lagkameratene hans da han spilte for Raiders gav ham kallenavnet «The Rattler», både for universitetet han hadde gått på (skolelaget het Rattlers) og for sine «kjappe angrep» på banen.

## Senere liv og død
Morris jobbet senere for Polaroid i Norwood i Massachusetts.po0 Han spilte også golf.

Morris døde den 5. april 1997.

## Referanser


## Noter